NÁVŠTEVNÝ PORIADOK

VÁŽENÍ NÁVŠTEVNÍCI,

boli by sme radi, keby Váš pobyt v Mestskej plavárni v Senici bol pre Vás čo najpríjemnejší a najbezpečnejší, z uvedených dôvodov sme pre Vás pripravili:

NÁVŠTEVNÝ PORIADOK

Návštevný poriadok slúži na dodržiavanie príslušných predpisov, ochrany zdravia a bezpečnosti návštevníkov Mestskej plavárne v Senici (ďalej len „plaváreň“). Každý návštevník je povinný oboznámiť sa týmto návštevným poriadkom pri vstupe.

Zakúpením vstupenky a vstupom každý návštevník plavárne

* Vyjadruje súhlas s týmto návštevným poriadkom a zaväzuje sa ho dodržiavať a taktiež dodržiavať pokyny obsluhujúceho personálu, t.j. zamestnancov prevádzkovateľa, ktorým je spoločnosť Rekreačné služby mesta Senica, spol. s r.o. (ďalej „prevádzkovateľ“) alebo jeho zmluvných partnerov.
* Vyjadruje súhlas v súlade s § 12 zákona č. 40/1964 Zb. Občiansky zákonník v znení neskorších predpisov s vyhotovovaním obrazových a zvukových záznamov. Tento súhlas sa vzťahuje aj na tretie osoby, ktorým prevádzkovateľ záznamy poskytne.
1. ***VSTUP DO PRIESTOROV PLAVÁRNE***
* Plaváreň je otvorená celý kalendárny rok s výnimkou sanitárnych dní, odstávky z titulu údržby, športových podujatí a niektorých štátnych sviatkov.
* Vstup pre návštevníkov je povolený iba v čase prevádzky s platnou vstupenkou, resp. permanentkou. Vstupenka je jednorazová a je neprenosná.
* Čipový náramok umožňuje otváranie a zatváranie skrinky na prezliekanie.
* Prevádzková doba je podľa schválených otváracích hodín, predaj vstupeniek začína otvorením plavárne a končí sa 1 hodinu pred ukončením (spravidla o 20,30 hod.). Doba platnosti vstupu sa začína prevzatím a končí odovzdaním čipového náramku v pokladni plavárne. Do doby vstupu sa započítava všetok čas od prevzatia až po samotné odovzdanie čipového náramku, vrátane 15 minútovej rezervy. V prípade prekročenia tejto doby (aj uvedenej časovej rezervy), je návštevník povinný zaplatiť doplatok vo výške 1,00 EUR za každých ďalších začatých 15 minút.
* Pred vchodom do šatní je návštevník povinný vyzuť sa a do priestorov šatní, bazénovej haly a sauny vstupovať bez obuvi alebo v prezuvkách.
* Každý návštevník plavárne je povinný dodržiavať normy spoločenského správania, musí dbať na zásady mravnosti a slušnosti, nebudiť verejné pohoršenie, nevolať o pomoc bez príčiny, mať čistý a prípustný kúpací odev. Kúpanie detí do 6 rokov je povolené len s použitím vlastných detských plaviek s priliehavou gumičkou okolo nôh.
* Deti do 12 rokov môžu navštevovať plaváreň v čase vyhradenom pre verejnosť len v sprievode rodičov, resp. osôb starších ako 18 rokov.
* Nedoporučuje sa navštevovať zariadenie plavárne bezprostredne po jedle alebo po namáhavom fyzickom výkone.
* Každý návštevník je povinný správať sa šetrne k zariadeniam a vybaveniu plavárne, šetriť vodou, sprchy používať len na nevyhnutný čas a oznámiť personálu, ak zistí stav, alebo chovanie sa iných v rozpore s týmto návštevným poriadkom.
* Za svojvoľné znečistenie priestorov a zariadenia, prípadne za ich poškodenie a za straty zapožičaných vecí a predmetov je každý návštevník povinný zaplatiť primeranú finančnú náhradu.
* Plaváreň môže byť v určitých hodinách vyhradená školám, športovým organizáciám alebo spoločenským akciám.
* Osobám so zníženou orientáciou alebo pohyblivosťou je povolený vstup len v sprievode inej zodpovednej osoby.
* Každý návštevník je povinný dodržiavať stanovený prevádzkový čas, zotrvávať v priestoroch po tomto čase nie je dovolené.
* Pri odchode je každý návštevník povinný odovzdať čipový náramok a všetky zapožičané veci vrátiť.
* Každú mimoriadnu udalosť (zranenie, nevoľnosť a pod.) treba okamžite hlásiť plavčíkovi, ktorý zariadi potrebné náležitosti. Za poranenie a úrazy, ktoré si kúpajúci spôsobí sám vlastnou neopatrnosťou alebo nedodržaním návštevného poriadku **prevádzkovateľ nenesie zodpovednosť.**
* Pri naplnení kapacity plavárne môže prevádzkovateľ uzavrieť alebo prerušiť predaj vstupeniek až do doby, kedy sa kapacita neuvoľní. Zároveň prevádzkovateľ negarantuje návštevníkom dostupnosť lehátok.
1. ***VYLÚČENIE Z PRIESTOROV PLAVÁRNE***
* Do priestorov plavárne majú zakázaný vstup všetky osoby, ktoré sú postihnuté akoukoľvek chorobou ohrozujúcou zdravie ostatných návštevníkov.
* Vstup do plavárne bez udania dôvodu môže byť odoprený osobám, ktorých návšteva by mohla narušiť bezpečnosť, poriadok, mravné spoločenské zásady a čistotu plavárne.
* Z priestorov plavárne môže byť bez vrátenia vstupného vykázaný návštevník, ktorý napriek upozorneniu poruší ustanovenia tohto poriadku, alebo neposlúchne pokyny obsluhujúceho personálu, t.j. zamestnancov prevádzkovateľa.
1. ***PREVÁDZKOVÉ POKYNY A ZÁSADY SPRÁVANIA SA NÁVŠTEVNÍKOV PLAVÁRNE***

***VŠEOBECNÉ***

* Každý návštevník je povinný sa pred vstupom do bazénovej časti alebo sauny dôkladne osprchovať, dbať na osobnú hygienu.
* Prevádzkovateľ neručí za straty cenných predmetov a peňazí, nájdené predmety je nálezca povinný odovzdať v pokladni, kde bude nález písomne zdokumentovaný. Cenné predmety a peniaze si môže návštevník uschovať v trezorových skrinkách umiestnených pri pokladni. Pokiaľ si návštevník neuschová cenné predmety a peniaze v trezorovej skrinke, prevádzkovateľ za ich stratu alebo krádež nezodpovedá.
* Do priestorov plavárne je zakázané nosiť lopty, pomocné plavecké náčinie vrátane plutiev a potápačských okuliarov. Povolené sú nosiť nafukovacie rukávy a plavecké koleso pre deti do 8 rokov.
* Konzumácia jedál a nápojov je povolená iba v priestoroch na to určených.
* Je **zakázané** vstupovať do priestorov, ktoré nie sú pre verejnosť určené.

***BAZÉNOVÁ ČASŤ***

* Neplavci sa môžu kúpať v plaveckom bazéne len vo vyhradenom priestore pre neplavcov alebo v neplaveckom bazéne. Návštevníci sú povinní vo vlastnom záujme chodiť opatrne a vyvarovať sa možnému pokĺznutia a pádu. Osoby staršie alebo telesne postihnuté musia dbať na zvýšenú opatrnosť.
* **Zakázané** je skákanie do bazéna, vzájomné potápanie, hádzanie iných osôb do vody, behanie, kričanie a iné ohrozovanie či rušenie ostatných návštevníkov plavárne, používanie mastných krémov a odpudzujúco zapáchajúcich mastí.
* Pri odchode z bazénovej časti žmýkať použité plavky do umývadla, nie pri skrinkách v šatni na zem!
* Vedenie plavárne alebo plavčík môže z prevádzkových alebo bezpečnostných dôvodov vyhradiť i počas kúpania verejnosti 1 až 3 plavecké dráhy pre plavecký výcvik, resp. tréning športovcov.

***TOBOGANY***

* Deti mladšie ako 8 rokov nemôžu používať tobogany!
* Tobogany môžu používať len osoby s dobrým zdravotným stavom!
* Pri toboganoch dbajte pokynov svetelnej signalizácie:

**Červená = stop**

**Zelená = štart.**

* Na svetelný signál – zelená môže zahájiť jazdu toboganom vždy len jedna osoba.
* Po dojazde toboganom okamžite opustite dojazdový priestor.
* Zákaz zdržiavania sa v tubusu tobogana.
* Jazda toboganom nie je vhodná pre tehotné ženy.
* Pri jazde toboganom dodržiavajte všeobecné informácie, ktoré sú zobrazené na informačnej tabuli,

najmä povolené držanie tela.

***VÍRIVKA***

* Dodržujte kapacitu vírivého bazéna, ktorá je maximálne 8 osôb.

***SAUNA***

* Návštevné dni sauny sú rozdelené pre ženy a mužov zvlášť, na spoločnú saunu je vyhradený termín.
* Pobyt v jednotlivých priestoroch sauny, ktoré sa v zásade skladá z horúcich, chladných, vodných a oddychových priestorov, je určený len **zdravým osobám.**
* Osoby, ktoré trpia cievnymi a srdcovými chorobami majú vstup do priestorov sauny zakázaný, resp. si musia uvedomiť možnosť nepriaznivého pôsobenia na ich organizmus a o uvažovanej návšteve by sa mali poradiť so svojím lekárom. Každý návštevník si musí uvedomiť, že do priestorov sauny vstupuje na vlastné nebezpečie.
* Do sauny vstupujte nahí, s plachtou alebo uterákom.
* Pred vstupom do potnej miestnosti sa osprchujte a osušte a zoberte plachtu alebo uterák na ktorý si sadnete.
* Doba pobytu v saune je pre každého návštevníka individuálna.
* Po pobyte v potnej alebo parnej miestnosti sa ochlaďte v sprche alebo v ochladzovacom bazéne.
* Nevstupujte do ochladzovaného bazéna sauny po použití krémov
* Po každej teplej alebo horúcej procedúre ochlaďte telo v masážnej sprche, letnom daždi, alebo v ochladzovacom bazéne.
* Celkový pobyt v saune by nemal presiahnuť dve (2) hodiny, pričom je rozhodujúca individuálna kondícia každého návštevníka.

***SOLÁRIUM***

* Pri opaľovaní v soláriu je potrebné **používať ochranné okuliare.** Ak nie sú v zariadení, treba si ich vyžiadať od obsluhujúceho personálu.
* Pred použitím solária musí byť pokožka zbavená parfému, krému a iných kozmetických prípravkov.
* Zákazník sa nesmie opaľovať na slnku v ten istý deň ako v soláriu.
* Deti do16 rokov nesmú používať solárium bez odporučenia lekára.
* Tehotné ženy by mali používať solárium až po konzultácii s lekárom.
1. ***V PRIESTOROCH PLAVÁRNE JE ZAKÁZANÉ***
* Vstupovať osobám s horúčkou, zápalom očných spojiviek, s nákazlivou chorobou, s ekzémom, kožnou chorobou, parazitmi, bacilonosičom, osobám v karanténe, s otvorenými ranami, s obväzom, osobám zahmyzeným, opitým a osobám pod vplyvom psychotropných látok!
* Fajčiť vo všetkých vnútorných priestoroch.
* Nosiť akúkoľvek potravu a nápoje, sklené predmety do priestorov šatní, bazénovej haly a sauny.
* Do priestorov plavárne je zakázaný vstup so zvieratami.

***Tento návštevný poriadok je platný dňom jeho schválenia.***